rejauldu/bengali-wikipedia huggingface dataset:
মাদাগাস্কার স্মৃতিমূলক পদক (ফরাসি: Médaille commémorative de Madagascar) একটি ফরাসি স্মৃতিমূলক পদক ছিল। এটি ১৮৮৩ সালে প্রথম মাদাগাস্কার অভিযান এবং ১৮৯৪–৯৫ সালের দ্বিতীয় মাদাগাস্কার অভিযানে অংশগ্রহণকারীদের দেয়া হয়েছিল। এর দুটি আলাদা পদক জারি করা হয়েছিল। প্রথমটি ৩১ জুলাই ১৮৮৬ সালের আইনের মাধ্যমে, দ্বিতীয়টি ১৫ জানুয়ারি ১৮৯৬ সালের আইনের মাধ্যমে।Musée de la Légion d'Honneur থাম্ব|দ্বিতীয় মাদাগাস্কার অভিযানের পদক. ১৫ জানুয়ারী ১৮৯৬ এর আইন মিউজিয়াম অব লা লেজিয়ন ডি ' অনার.   নোট   বিষয়শ্রেণী:১৮৮৬-এ প্রবর্তিত পুরস্কার বিষয়শ্রেণী:১৮৮৩-এ প্রবর্তিত পুরস্কার
৬ জুন এবং ১ জুলাই ২০২০ তারিখে মেক্সিকোর গুয়ানাজুয়াতোর ইরাপুয়াতোতে মাদক পুনর্বাসন কেন্দ্রগুলিতে ব্যাপক গুলিবর্ষণের ঘটনা ঘটে।  "24 shot to death in attack on drug rehab center in Mexico". NBC News. Archived from the original on 2023-05-01.  ৬ জুন ২০২০ তারিখে, একটি কেন্দ্রে ১০ জন পুরুষকে হত্যা করা হয়েছিল।  এক মাসেরও কম সময়ের মধ্যে, ১ জুলাই বিকেলে, একটি অনিবন্ধিত কেন্দ্রে আরো ২৮ জন নিহত হয় ও পাঁচজন আহত হয়।    তথ্যসূত্র   বিষয়শ্রেণী:২০২০-এ ভবন ও স্থাপনায় হামলা বিষয়শ্রেণী:২০২০-এ হত্যাকাণ্ড বিষয়শ্রেণী:মেক্সিকোতে ভবন ও স্থাপনার উপর হামলা বিষয়শ্রেণী:মেক্সিকান মাদক যুদ্ধের হত্যাকাণ্ড বিষয়শ্রেণী:২০২০-এ মেক্সিকোতে খুন বিষয়শ্রেণী:মেক্সিকোতে গণগুলি বিষয়শ্রেণী:২০২০-এ উত্তর আমেরিকায় গণগুলি
পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) ছিলো পূর্ব পাকিস্তানের একটি কমিউনিস্ট পার্টি। পূর্ব পাকিস্তানের কমিউনিস্ট পার্টি বিভক্ত হয়ে ১৯৬৬ সালে এই দলটির উত্থান ঘটে। সুখেন্দু দস্তিদার ইপিসিপি (এম-এল) এর সাধারণ সম্পাদক হন। শুরুতে এই দলের প্রধান নেতৃত্বে ছিলেন সুখেন্দু দস্তিদার, মোহাম্মদ তোয়াহা এবং আবদুল হক।  ১৯৭১ সালের মুক্তিযুদ্ধের পরে দুটি পৃথক ইপিসিপি (এম-এল) গঠিত হয়েছিল, একটি তোয়াহার নেতৃত্বে গঠিত হয়েছিল ইপিসিপি (এম-এল) যা বাংলাদেশের কমিউনিস্ট পার্টি (মার্কসবাদী-লেনিনবাদী) নাম গ্রহণ করে এবং অন্যটির নেতৃত্বে আবদুল হকের নেতৃত্বে বিবর্তিত হয়েছিল। মোহাম্মদ তোয়াহার দল চারু মজুমদারের শ্রেণিশত্রু খতমের আদর্শের নিন্দা করেছিল।  গঠনের ইতিহাস বদরউদ্দিন উমরের মতে, ১৯৪৭ এর পরবর্তী প্রথম দিকে পূর্ব পাকিস্তানের কমিউনিস্টপন্থী ব্যক্তিবর্গ প্রাথমিকভাবে পূর্ব পাকিস্তান যুবলীগে যোগ দেন।বদরুদ্দিন ওমর পূর্ব বাংলার ভাষা আন্দোলন ও তৎকালীন রাজনীতি, তৃতীয় খন্ড ১৯৮৪, পৃষ্ঠা নং ২১৪-২১৫ পরবর্তীতে আবদুল হক, সুখেন্দু দস্তিদার ও মোহাম্মদ তোয়াহার নেতৃত্বে ১৯৬৭ সালে গড়ে ওঠে পূর্ব পাকিস্তানের কমিউনিস্ট পার্টি (এমএল)। ১৯৬৭ সালে ১-৩ অক্টোবর ১ম কংগ্রেসে মার্কসবাদ-লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়। ১ম কংগ্রেসে ৯ সদস্যবিশিষ্ট নির্বাচিত কেন্দ্রীয় কমিটি নির্বাচিত হয়। সদস্যবৃন্দ ছিলেন,  সুখেন্দু দস্তিদার—সাধারণ সম্পাদক,  মোহাম্মদ তোয়াহা - সম্পাদক মণ্ডলীর সদস্য,  আবদুল হক- সম্পাদক মণ্ডলীর সদস্য,  দেবেন শিকদার - সদস্য,  অজয় ভট্টাচার্য  - সদস্য,  আলাউদ্দিন আহামেদ- সদস্য,  শরদিন্দু দস্তিদার - সদস্য,  নজরুল ইসলাম- সদস্য,এবং   হাবিবুর রহমান - সদস্য।  উক্ত প্রথম কংগ্রেসে সর্বপ্রথম ‘স্বাধীন সার্বভৌম জনগণতান্ত্রিক পূর্ব বাংলা রাষ্ট্র কায়েম’-এর প্রস্তাব দেবেন শিকদার উপস্থাপন করেন এবং সর্বসম্মতিক্রমে তা গৃহীত হয়।  ভাঙ্গন  ১৯৭২ সনের শুরুতে পার্টিতে ভাঙ্গন দেখা দেয়। সুখেন্দু দস্তিদার ও মোহাম্মদ তোয়াহা নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার।  ১৯৭৮ সালে হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে।  উল্লেখযোগ্য সদস্যবৃন্দ  লুৎফুন্নাহার হেলেন  মোহাম্মদ মুর্তজা   তথ্যসূত্র    বহিঃসংযোগ   বিষয়শ্রেণী:বাংলাদেশের বিলুপ্ত রাজনৈতিক দল বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সাম্যবাদী দল বিষয়শ্রেণী:পাকিস্তানের সাম্যবাদী দল বিষয়শ্রেণী:১৯৬৬-এ প্রতিষ্ঠিত রাজনৈতিক দল
thumb|260px|প্রাগৈতিহাসিক মিশরের প্রত্নসামগ্রী, খ্রিস্টপূর্ব ৪৪০০-৩১০০ অব্দ। প্রথম সারি (উপরে বাঁদিক থেকে): একটি বদরীয় গজদন্ত মূর্তি, একটি নাকাদা পাত্র, বাতের মূর্তি। দ্বিতীয় সারি: ডায়োরাইটের পাত্র, চকমকি পাথরের ছুরি, একটি কসমেটিক প্যালিট।  প্রাগৈতিহাসিক মিশর বলতে মিশরে প্রথম মানববসতি স্থাপন থেকে শুরু করে খ্রিস্টপূর্ব ৩১০০ অব্দ নাগাদ আদি রাজবংশীয় যুগের সূত্রপাতের মধ্যবর্তী সময়ের মিশরকে বোঝায়। এই প্রাক্-রাজবংশীয় যুগ প্রথাগতভাবে আনুমানিক খ্রিস্টপূর্ব ৬০০০ অব্দে শুরু হওয়া এবং আনুমানিক খ্রিস্টপূর্ব ৩০০০ অব্দে নাকাদা ৩ পর্যায়ে সমাপ্ত হওয়া শেষ নব্যপ্রস্তরযুগের সমতুল্য।  প্রাক-রাজবংশীয় যুগের সময়কাল প্রথম সংজ্ঞায়িত হয়েছিল মিশরে ব্যাপক হারে প্রত্নতাত্ত্বিক খননকার্য শুরু হওয়ার আগেই। সাম্প্রতিক আবিষ্কারগুলি অত্যন্ত ক্রমিক প্রাক্-রাজবংশীয় অবস্থান্তর ইঙ্গিত করে, যা থেকে এই যুগের সমাপ্তির কাল নিয়ে বিতর্কের সূত্রপাত হয়েছে। এই জন্য কোনও কোনও মিশরতত্ত্ববিদ প্রাক্-রাজবংশীয় বোঝাতে আবার অন্যেরা আদি-রাজবংশীয় বোঝাতে এই যুগের অংশবিশেষের নাম হিসেবে "প্রত্ন-রাজবংশীয় যুগ", "শূন্য রাজবংশ" বা "রাজবংশ ০"-এর মতো শব্দগুচ্ছ ব্যবহৃত হত।  প্রাক্-রাজবংশীয় যুগটি বিভিন্ন সাংস্কৃতিক পর্যায়ে বিভক্ত। প্রত্যেকটি পর্যায়ের নামকরণ করা হয়েছে সেই সব স্থানের নামানুসারে যেখানে মিশরীয় জনবসতির কোনও না কোনও ধরন প্রথম আবিষ্কৃত হয়। যদিও প্রত্ন-রাজবংশীয় যুগের বৈশিষ্ট্যসূচক একই ক্রমিক অবস্থান্তর সমগ্র প্রাক-রাজবংশীয় যুগ ধরেই অব্যাহত ছিল। স্বতন্ত্র "সংস্কৃতি"গুলিকে পৃথক পৃথক সত্ত্বা হিসেবে ব্যাখ্যা করা না গেলেও সমগ্র যুগটিকে বোঝার সুবিধার জন্য বিভিন্ন বিষয়ভিত্তিক উপবিভাগে ভাগ করা হয়।  প্রাক্-রাজবংশীয় প্রত্নসামগ্রীগুলির বৃহত্তর অংশ পাওয়া গিয়েছে উচ্চ মিশরে। কারণ, নীল নদের পলিমাটি বদ্বীপ অঞ্চলে অধিকতর মাত্রায় সঞ্চিত হয় সমগ্র বদ্বীপটিকে আধুনিক যুগের পূর্বাবধি নিমজ্জিত অবস্থায় রেখেছিল।  পাদটীকা  তথ্যসূত্র  বহিঃসংযোগ  Information about Ancient Egyptian History'' : from This Is Egypt | Information about Ancient Egyptian History  Ancient Egyptian History - A comprehensive and concise educational website focusing on the basic and the advanced in all aspects of Ancient Egypt  Faium.com homepage  Before the Pyramids: The Origins of Egyptian Civilization - Oriental Institute      মিশর মিশর
সার্লোট্টা স্লাইটার হলেন একজন সুইডিশ কূটনীতিক যিনি বর্তমানে বাংলাদেশে নিযুক্ত সুইডেনের রাষ্ট্রদূত হিসেবে দায়িত্ব পালন করছেন। ২০১৭ সালের সেপ্টেম্বরে তিনি ঢাকার সুইডেন দূতাবাসে রাষ্ট্রদূত হিসেবে যোগদান করেন। এরপূর্বে তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন।  প্রারম্ভিক জীবন স্লাইটার ১৯৮৪ সালে স্টকহোম বিশ্ববিদ্যালয়ে ফরাসি ভাষা ও সাহিত্যে শিক্ষা লাভ করেন। ১৯৮৫ থেকে ১৯৮৯ সাল পর্যন্ত তিনি উপসালা বিশ্ববিদ্যালয় থেকে আইন বিষয়ে মাস্টার্স ডিগ্রি অর্জন করেন। তিনি ১৯৮৯ থেকে ১৯৯০ সালে টরন্টো বিশ্ববিদ্যালয় থেকেও একই বিষয়ে মাস্টার্স ডিগ্রি লাভ করেন।  কর্মজীবন স্লাইটার ১৯৯৭ সালে সুইডেন পররাষ্ট্র মন্ত্রণালয়ে যোগদান করেন। ২০১০ ও ২০১১ সালে সংক্ষিপ্ত সময়ের জন্য অটোয়া ও মেক্সিকো সিটির সুইডেন দূতাবাসে অ্যাসাইনমেন্টে কাজ করেন। ২০০১ সালের সেপ্টেম্বর থেকে ২০১৫ সালের আগস্ট পর্যন্ত জাতিসংঘের ইউরোপীয় ইউনিয়ন প্রতিনিধিদলের মানবাধিকার ও সামাজিক সম্পর্ক বিভাগের প্রধান ছিলেন। ২০১৫ সালের আগস্ট থেকে ২০১৭ সালের সেপ্টেম্বর পর্যন্ত তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন এবং ২০১৭ সালের সেপ্টেম্বরে তাকে ঢাকায় সুইডেনের রাষ্ট্রদূত হিসেবে নিযুক্ত করা হয়।  তথ্যসূত্র  বিষয়শ্রেণী:সুইডেনের কূটনীতিক বিষয়শ্রেণী:জীবিত ব্যক্তি বিষয়শ্রেণী:কূটনীতিবিদ বিষয়শ্রেণী:রাষ্ট্রদূত
থাম্ব|264x264পিক্সেল|উত্তর মেসিডোনিয়ার কোপেন – জলবায়ু শ্রেণিবিভাগ মানচিত্র উত্তর মেসিডোনিয়া বা উত্তর মাকেদোনিয়া (; ), সরকারীভাবে উত্তর মেসিডোনিয়া প্রজাতন্ত্র (; ) হল দক্ষিণ-পূর্ব ইউরোপে বলকান উপদ্বীপে অবস্থিত একটি রাষ্ট্র। এটি পূর্বে যুগোস্লাভিয়ার অন্তর্গত ছিল। ১৯৯১ সালের নভেম্বর মাসে দেশটি স্বাধীনতা ঘোষণা করে। স্বাধীনতার পর রাষ্ট্রের নামকরণ নিয়ে এটি গ্রিসের মেসিডোনিয়া অঞ্চলের সাথে দ্বন্দ্বে জড়িয়ে পড়ে। তাই প্রজাতন্ত্রী মেসিডোনিয়া যখন জাতিসংঘের অন্তর্গত সদস্য রাষ্ট্র হয় তখন থেকে প্রাক্তন ইউগোস্লাভ ম্যাসিডোনিয়া প্রজাতন্ত্র নামেও পরিচিত হয়।  স্কপিয়ে দেশের রাজধানী ও বৃহত্তম শহর।  মেসিডোনিয়া প্রজাতন্ত্রের রাজনীতি একটি সংসদীয় প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা ১২০ সদস্যের আইনসভার উপর ন্যস্ত। বিচার বিভাগ নির্বাহী বিভাগ ও আইনসভা হতে স্বাধীন।   ইতিহাস   ম্যাসিডোনিয়ার সমাজতান্ত্রিক প্রজাতন্ত্র(১৯৪৪-১৯৯১)  যুগোস্লাভ মেসিডোনিয়া দ্বিতীয় বিশ্বযুদ্ধোত্তর সমাজতান্ত্রিক ফেডারেল রিপাবলিক অফ যুগোস্লাভিয়ার ছয়টি সংবিধিবদ্ধ দেশের একটি এবং ম্যাসেডোনিয়ানদের একটি জাতি রাষ্ট্র ।   স্বাধীনতার ঘোষণা(১৯৯১-বর্তমান)  যুগোস্লাভিয়া থেকে মেসিডোনিয়ার স্বাধীনতা গণভোট অনুমোদন সাপেক্ষে উত্তর মেসিডোনিয়া আনুষ্ঠানিকভাবে ৮ই সেপ্টেম্বর ১৯৯১ কে স্বাধীনতা দিবস হিসেবে উদযাপন করে ।   খেলা  উত্তর মেসিডোনিয়া জাতীয় ফুটবল দল উত্তর মেসিডোনিয়া ফুটবল ফেডারেশন দ্বারা নিয়ন্ত্রিত। তাদের হোম স্টেডিয়ামটি টোশে প্রোয়েস্কি এরিনা ।   তথ্যসূত্র    বহিঃসংযোগ   Macedonia from UCB Libraries GovPubs  Macedonia from the BBC News    বিষয়শ্রেণী:ইউরোপের রাষ্ট্র বিষয়শ্রেণী:বলকান রাষ্ট্র বিষয়শ্রেণী:ইউরোপ কাউন্সিলের সদস্য রাষ্ট্র বিষয়শ্রেণী:জাতিসংঘের সদস্য রাষ্ট্র বিষয়শ্রেণী:প্রজাতন্ত্র বিষয়শ্রেণী:স্লাভিক রাষ্ট্র ও অঞ্চল বিষয়শ্রেণী:দক্ষিণ-পূর্ব ইউরোপের রাষ্ট্র বিষয়শ্রেণী:দক্ষিণ ইউরোপের রাষ্ট্র ম্যাসেডোনিয়া প্রজাতন্ত্র ম্যাসেডোনিয়া প্রজাতন্ত্র বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র বিষয়শ্রেণী:ন্যাটোর সদস্য রাষ্ট্র বিষয়শ্রেণী:একাধিক দাপ্তরিক ভাষা সহ ইউরোপের দেশ বিষয়শ্রেণী:স্থলবেষ্টিত দেশ
ফিলিস্তিন ফুটবল অ্যাসোসিয়েশন (, ; এছাড়াও সংক্ষেপে পিএফএ নামে পরিচিত) হচ্ছে ফিলিস্তিনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৩৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ফিলিস্তিনের জেরুসালেমে অবস্থিত।  এই সংস্থাটি ফিলিস্তিনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গাজা স্ট্রিপ প্রিমিয়ার লীগ, গাজা স্ট্রিপ প্রথম লীগ এবং ফিলিস্তিন কাপের মতো প্রতিযোগিতার সকল কার্যক্রম পরিচালনা করে। বর্তমানে ফিলিস্তিন ফুটবল অ্যাসোসিয়েশনের সভাপতির দায়িত্ব পালন করছেন জিব্রিল আল রাজুব এবং সাধারণ সম্পাদকের দায়িত্ব পালন করছেন ফিরাস আবু হিলাল।  কর্মকর্তা   অবস্থান  নাম সভাপতি  জিব্রিল আল রাজুব সহ-সভাপতি  ইব্রাহিম আবু সালিম সাধারণ সম্পাদক  ফিরাস আবু হিলাল কোষাধ্যক্ষ  ইরাহিম ইলেয়ান গণমাধ্যম এবং যোগাযোগ পরিচালক  ঘাসান জারাদাত প্রযুক্তিগত পরিচালক  আব্দলনাসির বারাকাত ফুটসাল সমন্বয়কারী  আনান ওয়ালিদ জাতীয় দলের কোচ (পুরুষ)  নুরেদ্দিন উলদ আলি জাতীয় দলের কোচ (নারী)  আহমদ শারাফ রেফারি সমন্বয়কারী  হুসাম আল হুসেইন  তথ্যসূত্র  বহিঃসংযোগ     ফিফা-এ ফিলিস্তিন ফুটবল অ্যাসোসিয়েশন    এএফসি-এ ফিলিস্তিন ফুটবল অ্যাসোসিয়েশন   বিষয়শ্রেণী:ফিলিস্তিন ফুটবল অ্যাসোসিয়েশন বিষয়শ্রেণী:১৯৬২-এ ফিলিস্তিন-এ প্রতিষ্ঠিত বিষয়শ্রেণী:১৯৬২-এ প্রতিষ্ঠিত ক্রীড়া সংস্থা বিষয়শ্রেণী:ফিলিস্তিনের ক্রীড়া নিয়ন্ত্রণ সংস্থা বিষয়শ্রেণী:ফিলিস্তিনের ফুটবল পরিচালনা পরিষদ বিষয়শ্রেণী:এএফসির সদস্য বিষয়শ্রেণী:ফিলিস্তিনে ফুটবল
সোকপমুন্ড () হচ্ছে নামিবিয়ার আটলান্টিক উপকূলবর্তী উত্তর পশ্চিমাঞ্চলের একটি শহর। এটি নামিবিয়ার রাজধানী উইন্ডহুক থেকে ২৮০ কিলোমিটার পশ্চিমে অবস্থিত, এবং সেই সাথে এটি এরোঙ্গো প্রশাসনিক বিভাগের রাজধানী। সমুদ্রতীরবর্তী এলাকা হিসেবে ডিসেম্বর থেকে জানুয়ারি (নামিবিয়ার গ্রীষ্মকাল) পর্যন্ত এখানকার আবহাওয়া ঠাণ্ডা থাকে। সে সময় আঞ্চলিক প্রশাসন তাই এরোঙ্গো থেকে সরিয়ে সোকপমুন্ডে আনা হয়। ২০০৭ সালে হিসাব অনুযায়ী সোকপমুন্ডের জনসংখ্যা প্রায় ২৮,৫৫২ জন।  সোকপমুন্ড হচ্ছে মূলত একটি সমুদ্র তীরবর্তী বিনোদনকেন্দ্র এবং জার্মান ঔপনিবেশিক স্থাপত্যশৈলীর একটি নিদর্শন। ১৮৯২ সালে জার্মান দক্ষিণ-পশ্চিম আফ্রিকায় জার্মানদের মূল পোতাশ্রয় হিসেবে এই শহরের গোড়াপত্তন করা হয়।  নামিবিয়ার বিটু রোড এই শহরের মধ্য দিয়ে গিয়েছেন এছাড়াও এই শহর দিয়ে ট্রান্স নামিবিয়ান রেলওয়েরও অবস্থান। এখানে সোকপমুন্ড বিমানবন্দর নামের একটি বিমানবন্দর রয়েছে।   তথ্যসূত্র    বহিঃসংযোগ    Swakomund Desalination Plant   City of Swakopmund Website  Map of Swakopmund city  Map locating Namibia and Swakopmund   Current Swakopmund Weather  Swakopmund weather forecast  Scientific Society of Swakopmund  বিষয়শ্রেণী:নামিবিয়ার শহর বিষয়শ্রেণী:নামিবিয়ার বন্দর শহর ও নগর
নসরুল্লাগঞ্জ () ভারতের মধ্য প্রদেশ রাজ্যের সেহোরে জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নসরুল্লাগঞ্জ শহরের জনসংখ্যা হল ১৭,২৪০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে নসরুল্লাগঞ্জ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
alt=Closeup of Monster Worldwide's main headquarters, located in Weston, MA, pictured on a sunny day with blue skies. The office building is made up of large windows of blue, reflective glass framed by tan concrete. A driveway, walking path, and green landscaping are shown in front of the building.|থাম্ব| ওয়েস্টন, ম্যাসাচুসেটসে Monster.com-এর সদর দফতরের কাছাকাছি মনস্টার.কম হল একটি বিশ্বব্যাপী কর্মসংস্থানের ওয়েবসাইট যার মালিকানাধীন এবং পরিচালিত হয় মনস্টার ওয়ার্ল্ড ওয়াইড, ইনকর্পোরেটেড দ্বারা। এটি ১৯৯৯ সালে দ্য মনস্টার বোর্ড (টিএমবি) এবং অনলাইন ক্যারিয়ার সেন্টার (ওসিসি) এর একীকরণের মাধ্যমে তৈরি করা হয়েছিল। এটি একটি ডাচ বহুজাতিক মানব সম্পদ পরামর্শক সংস্থা র্যান্ডস্ট্যাড হোল্ডিং -এর একটি সহায়ক সংস্থা, এবং এর সদর দফতর ওয়েস্টন, ম্যাসাচুসেটসে অবস্থিত। ওয়েবসাইটটি সুপার বোল XXXIII- এর জন্য "যখন আমি বড় হব" বিজ্ঞাপনের জন্য পরিচিত, যাতে বাচ্চারা তাদের ভবিষ্যত অবস্থা বর্ণনা করে।    ইতিহাস  জেফ টেলর নেট ডেমনস অ্যাসোসিয়েটসের ক্রিস্টোফার ক্যাল্ডওয়েলের সাথে যোগাযোগ করেন সান মাইক্রোসিস্টেম্‌সের স্পার্কস্টেশন ৫ এর এনডিএ ল্যাবে। তিনি একটি সুবিধা তৈরি করার জন্য চুক্তি করেন যেখানে চাকরি প্রার্থীরা একটি ওয়েব ব্রাউজার দিয়ে চাকরির ডেটাবেস অনুসন্ধান করতে পারে। ১৯৯৪ সালের এপ্রিলে সাইটটি চালু করা হয়।   তথ্যসূত্র    বহিঃসংযোগ        বিষয়শ্রেণী:২০১৬-এর অধিগ্রহণ ও একত্রীকরণ বিষয়শ্রেণী:পেশাদার নেটওয়ার্ক বিষয়শ্রেণী:মার্কিন যুক্তরাষ্ট্রের অনলাইন বাজার বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:নিউইয়র্ক সিটি ভিত্তিক কোম্পানি বিষয়শ্রেণী:মার্কিন যুক্তরাষ্ট্রের কর্মসংস্থান ওয়েবসাইট বিষয়শ্রেণী:১৯৯৯-এ প্রতিষ্ঠিত ইন্টারনেট সম্পত্তি বিষয়শ্রেণী:১৯৯৯-এ প্রতিষ্ঠিত ব্যবসায়িক পরিষেবা প্রদানকারী কোম্পানি বিষয়শ্রেণী:১৯৯৯-এ প্রতিষ্ঠিত মার্কিন কোম্পানি বিষয়শ্রেণী:মনস্টার.কম
ছেউন সুর্মা (বৈজ্ঞানিক নাম: Tanaecia jahnu (Moore))এক প্রজাতির মাঝারী আকারের  বাদামী রঙের প্রজাপতি। এরা নিমফ্যালিডি পরিবার এবং 'লিমেনিটিডিনি' (Limenitidinae) উপগোত্রের সদস্য।  আকার   ছেউন সুর্মা এর প্রসারিত অবস্থায় ডানার আকার ৬৫-৮০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত ছেউন সুর্মা এর উপপ্রজাতি হল-    Tanaecia jahnu jahnu Moore, 1857 – Darjeeling Plain Earl  বিস্তার  ভারত (সিকিম থেকে অরুণাচল প্রদেশ, উত্তর-পূর্ব ভারত, পশ্চিমবঙ্গ) বাংলাদেশ ও মায়ানমার এর বিভিন্ন অঞ্চলে এদের দেখা যায়।   বর্ণনা  প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল: পুরুষ প্রকারে ডানার উপরিতল উজ্জ্বল লালচে বাদামি (কোনো কোনো নমুনা কালচে বাদামি), বেগুনি আভাযুক্ত ও নীল প্রান্তরেখা বিহীন। স্ত্রী প্রকারে উপরিতল ফ্যাকাশে বাদামি;-কালচে বাদামি ডিসকাল রেখাগুলির মধ্যবর্তী অংশে আরো ফ্যাকাশে বাদামি। কোনো কোনো স্ত্রী নমুনাতে সামনের ডানার উপরিপ্রান্তে বাইরের দিকে ডানার বর্ণ ফ্যাকাশে সাদা। উভয় প্রকারেই সেল (cell) সরু কালো দাগ দ্বারা কতকগুলি অংশে খণ্ডিত এবং উভয় ডানার কোস্টার নিচ থেকে ডরসামের উপর পর্যন্ত বিস্তৃত ডিসকাল বন্ধনী কতকগুলি সংযুক্ত অর্ধ-চন্দ্রাকৃতি (crescent) কালচে বাদামি দাগ দ্বারা গঠিত। উভয় প্রকারেই দুই ডানার পোস্ট-ডিসকাল রেলহাটিও অনুরূপ সংযুক্ত অর্ধ-চন্দ্রাকৃতি বা খাঁজকাটা দাগ দ্বারা সৃষ্ট এবং কোস্টা থেকে টরনাস পর্যন্ত তির্যকভাবে বিস্তৃত। স্ত্রী প্রকারে সামনের ডানার শীর্ষভাগ বাইরের দিকে বাঁকাভাবে বাড়ানো (produced) এবং টার্মেন অবতল (concave)।  ডানার নিম্নতল: স্ত্রী-পুরুষ উভয় প্রকারেই ডানার নিম্নতলের দাগ-ছোপ-বন্ধনী উপরিতলের অনুরূপ। পুরুষ প্রকারে উভয় ডানা হলদে-বাদামি। স্ত্রী প্রকারে সামনের ডানা হলদে এবং পিছনের ডানা বেসাল থেকে ডিসকাল অংশ পর্যন্ত কোস্টা থেকে ডরসাম অবধি চওড়াভাবে নীলচে ও বাকি অংশ হলদে বাদামি। সামনের ডানার একদম শীর্ষভাগ সাদা বা ফ্যাকাশে সাদা ছোপযুক্ত। স্ত্রী প্রকার পুরুষ অপেক্ষা আকারে বড়।  শুঙ্গ কালচে, সাদা ডোরা যুক্ত ও শীর্ষভাগ লালচে। মাথা,বক্ষদেশ (thorax) ও উদর উপরিতলে পুরুষ প্রকারে লালচে বা কালচে বাদামি ও স্ত্রী প্রকারে কালচে বাদামি এবং নিম্নতলে ফ্যাকাশে সাদা বা নীলচে সাদা।Wynter-Blyth, M.A. (1957) Butterflies of the Indian Region, pg 164.   আচরণ  এই প্রজাতি ভারতে দুর্লভ নয়, কম দেখতে পাওয়া যায় ,তবে পশ্চিমবঙ্গে অতি দুর্লভ ও উত্তর পূর্ব ভারতে দুর্লভ। এদের উড়ান মোটামুটি দ্রুতগতির ও ডানা ভাসিয়ে ভাসিয়ে ওড়ে (sailing flight)। স্বভাবে ও বাসস্থান পছন্দের বিষয়ে এদের সাথে সুর্মা প্রজাতির (Tanaecia julii) অনেক সদৃশ লক্ষ্য করা যায়। এই প্রজাতি বাগান ও জঙ্গলপূর্ণ অঞ্চলে নিচু উচ্চতা দিয়ে ওড়ে। এদের উড়ান ব্যারন দের মতো ভূমির কাছাকাছি নিচু দিয়ে ।নিচু উচ্চতাসম্পন্ন ঝোপঝাড় ও গাছপালায় পাতার উপরিতলে এবং মাটিতে বা পাথরে বসে এদের ডানা মেলা বা বন্ধ অবস্থায় রোদ পোহাতে দেখা যায়। ভিজে মাটি ও পাখির বিষ্ঠায় বসে মাঝেমধ্যে এরা খ্যাদরস আহরণ করে। ভয় পেলে বা বিপদ বুঝলে এই প্রজাতি ঘন ঝোপঝাড়ে আত্মগোপন করে। ফুলে এদের খুব একটা বসতে দেখা যায় না। পাহাড়ের পাদদেশে ঘন জঙ্গলে ফাঁকা জায়গা, জঙ্গলের পথ ও ঝর্ণা বা নদীর কিনারা এদের বিশেষ পছন্দের বাসভূমি। ফেব্রুয়ারি থেকে অক্টোবর এদের বিচরণ চোখে পড়ে।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি বিষয়শ্রেণী:১৮৫৭-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
২০২৬ ফিফা বিশ্বকাপ বাছাইপর্বের কনকাকাফ অঞ্চলের তৃতীয় পর্বের ম্যাচগুলো ২০২৫ সালের সেপ্টেম্বর, অক্টোবর এবং নভেম্বর মাস জুড়ে অনুষ্ঠিত হওয়ার কথা রয়েছে। এই পর্বে ৩টি দল সরাসরি ২০২৬ ফিফা বিশ্বকাপে খেলার যোগ্যতা অর্জন করেন। এছাড়াও, ২টি দল আন্তঃমহাদেশীয় প্লে-অফে কনকাকাফ-এর প্রতিনিধিত্ব করার সুযোগ দেওয়া হয়।   পদ্ধতি  কানাডা, মেক্সিকো এবং মার্কিন যুক্তরাষ্ট্র স্বাগতিক দেশ হিসেবে চূড়ান্ত প্রতিযোগিতার জন্য যোগ্যতা অর্জন করায়, তারা বাছাইপর্বের প্রতিযোগিতায় অংশ নেবে না। দ্বিতীয় পর্বের গ্রুপ বিজয়ী এবং রানার্স-আপ সহ মোট ১২টি দলকে ৪টি করে দলের তিনটি গ্রুপে ভাগ করা হয়েছে, যারা স্বাগতিক ও অতিথি লিগ ভিত্তিতে খেলেন। এই গ্রুপগুলোর বিজয়ী দলগুলো ২০২৬ ফিফা বিশ্বকাপে খেলার যোগ্যতা অর্জন করেন এবং সেরা দুটি রানার্স-আপ দল আন্তঃমহাদেশীয় প্লে-অফে হয়।   যোগ্যতা অর্জনকারী দলসমূহ  নিচের দলগুলো দ্বিতীয় পর্বে তাদের নিজ নিজ গ্রুপে প্রথম বা দ্বিতীয় স্থান অর্জন করেছে:  বাছাইকরণ ড্র অনুষ্ঠানটি ২০২৫ সালের ১২ই জুন ১৯:০০ ইডিটি (ইউটিসি–৪:০০) সময়ে অনুষ্ঠিত হয়। দলগুলোকে ২০২৫ সালের জুন মাসের ফিফা পুরুষদের বিশ্ব র‍্যাঙ্কিংয়ের (বন্ধনীতে এপ্রিল ২০২৫ এর র‍্যাঙ্কিং দেখানো হয়েছে) উপর ভিত্তি করে বাছাই করা হয়। ড্র শুরু হয় পাত্র ১ থেকে; প্রথম যে দলটি ড্র করা হয়েছিল তাকে এ১ অবস্থানে, দ্বিতীয় দলকে বি১ অবস্থানে এবং তৃতীয় দলকে সি১ অবস্থানে রাখা হয়েছিল। এই প্রক্রিয়াটি পাত্র ২, ৩ এবং ৪ এর ক্ষেত্রেও পুনরাবৃত্তি করা হয়।  + পাত্র ১ পাত্র ২ পাত্র ৩ পাত্র ৪   সময়সূচী  ম্যাচগুলো ২০২৫ সালের সেপ্টেম্বর, অক্টোবর এবং নভেম্বর মাসে অনুষ্ঠিত হয়।   ম্যাচ সাপ্তাহিক  তারিখ(সমূহ) ম্যাচ সাপ্তাহিক ১  ৪–৫ সেপ্টেম্বর ২০২৫ ম্যাচ সাপ্তাহিক ২  ৮–৯ সেপ্টেম্বর ২০২৫ ম্যাচ সাপ্তাহিক ৩  ৯–১০ অক্টোবর ২০২৫ ম্যাচ সাপ্তাহিক ৪  ১৩–১৪ অক্টোবর ২০২৫ ম্যাচ সাপ্তাহিক ৫  ১৩ নভেম্বর ২০২৫ ম্যাচ সাপ্তাহিক ৬  ১৮ নভেম্বর ২০২৫   গ্রুপ  গ্রুপ এ  গ্রুপ বি  গ্রুপ সি  দ্বিতীয় স্থানে থাকা দলসমূহের র‍্যাঙ্কিং   তথ্যসূত্র   বহিঃসংযোগ  বিষয়শ্রেণী:২০২৬ ফিফা বিশ্বকাপ বাছাইপর্ব বিষয়শ্রেণী:২০২৬ ফিফা বিশ্বকাপ বিষয়শ্রেণী:ফিফা বিশ্বকাপ বাছাইপর্ব
দিওয়ার (; অর্থ: দেয়াল) হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র। যশ চোপড়ার পরিচালনা করা এই চলচ্চিত্রটির কাহিনীকার ছিলেন সেলিম খান এবং জাভেদ আখতার, যারা সেলিম-জাভেদ জুটি নামে পরিচিত ছিলেন। চলচ্চিত্রটিতে মুখ্য ভূমিকায় অভিনয় করেছিলেন অমিতাভ বচ্চন, শশী কাপুর এবং নীতু সিং, এছাড়াও পারভীন ববি ছিলেন।  এই দিওয়ার চলচ্চিত্রটি ১৯৭০ এর দশকের অন্যতম সেরা হিন্দি চলচ্চিত্র ছিলো। অমিতাভ বচ্চনের অভিনয় দর্শকদের হৃদয় ছুঁয়ে গিয়েছিলো, অমিতাভ বচ্চন বলিউডের 'এ্যাংরি ইয়াং ম্যান' নামে খ্যাতি লাভ করেছিলেন এই চলচ্চিত্রের মাধ্যমেই। চলচ্চিত্রটি পারভীন ববির জন্যও ছিলো একটি মাইলফলক।  চলচ্চিত্রটি ১৯৭৫ সালের ফিল্মফেয়ার পুরস্কার সেরা চলচ্চিত্র জিতেছিলো, সেই আরো ছয়টি ফিল্মফেয়ার পুরস্কার পায়। ১৯৭৫ সালের চতুর্থ সর্বোচ্চ আয়কারী চলচ্চিত্র ছিলো এই দিওয়ার। ইন্ডিয়া টাইমস পত্রিকা এই চলচ্চিত্রটিকে 'সেরা ২৫ অবশ্য দর্শনীয় বলিউড চলচ্চিত্র' এর তালিকায় রেখেছিলো।  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭৫-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র বিষয়শ্রেণী:যশ চোপড়া পরিচালিত চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:সলিম-জাভেদের চিত্রনাট্য সংবলিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:সত্য ঘটনা অবলম্বনে হিন্দি চলচ্চিত্র বিষয়শ্রেণী:উর্দু ভাষার ভারতীয় চলচ্চিত্র
টম অ্যান্ড্রুজ (জন্ম ১৫ জুন, ১৯৫৪) একজন মার্কিন অবসরপ্রাপ্ত হার্ডলার। ইউনিভার্সিটি অফ সাউদার্ন ক্যালিফোর্নিয়ার হয়ে দৌড়ে, তিনি ৪০০ মিটার হার্ডলসে ১৯৭৭ এনসিএএ চ্যাম্পিয়ন ছিলেন।  ওয়েস্ট বেকার্সফিল্ড হাই স্কুলে থাকাকালীন, তিনি ১৯৭৩ সালের সিআইএফ ক্যালিফোর্নিয়া স্টেট মিটে ৪০০ মিটারে দ্বিতীয় স্থান অর্জন করেন।   তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ হার্ডলার বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
সাকিন সারিসুরি হলো চ্যানেল আইয়ে প্রচারিত বাংলাদেশের একটি টেলিভিশন-ভিত্তিক ধারাবাহিক নাটক। ২০০৯ সালের ২৭ জানুয়ারি থেকে ২০১০ সাল পর্যন্ত চ্যানেল এটি প্রচারিত হয়। বৃন্দাবন দাসের লিখিত চিত্রনাট্যে সালাউদ্দিন লাভলুর পরিচালিত নাটকটিতে ১০২ টি পর্ব রয়েছে।  সিরিজটি এমন একটি গ্রামের উপর ভিত্তি করে তৈরি করা হয়েছে, যেখানে মূলত চোররা বাস করে। এই গ্রামে মুসলিম, হিন্দু এবং খ্রিস্টানেরা সবাই মিলেমিশে বাস করে। কিন্তু, স্থানীয় 'গডফাদার' মণ্ডলের মেয়ে চোরের প্রেমে পড়লে গ্রামটি একটি দ্বন্দ্বের মধ্যে পড়ে যায়। (মূলত প্রেম নিয়ে নয়, সারিসুরিতে পাওয়া একটি মোহরের ঘটি নিয়েই শুরু হয় এই দ্বন্দ্ব।    শ্রেষ্ঠাংশে    রুইতন চরিত্রে মোশাররফ করিম  মগা সরদারের চরিত্রে মাসুম আজিজ  সাধন দাসের চরিত্রে নাজমুল হুদা বাচ্চু  বাসন্তী রানী চরিত্রে গোলাম ফরিদা ছন্দা  জাপান ডাক্তার চরিত্রে চঞ্চল চৌধুরী  রঞ্জু চরিত্রে আ খ ম হাসান  গুরু দাসের চরিত্রে আজিজুল হাকিম  গোলাম চরিত্রে রওনক হাসান  কোহিনূর বেগমের চরিত্রে ওয়াহিদা মল্লিক জলি  হাসু চরিত্রে শতাব্দী ওয়াদুদ  আহসানুল হক মিনু  কস্তুরী চরিত্রে মাসুমা মিথি  নিবা রানী  মন্ডল চরিত্রে মামুনুর রশীদ  রবির মায়ের চরিত্রে শানারেই দেবী শানু  কাকলি চরিত্রে সীমানা  সিলভি  মান্নান চরিত্রে কাজী আনিসুল হক বরুণ  জংশন (জনসন) চরিত্রে হাবিবুর রহমান মধু  হান্নানের চরিত্রে মাসুদ রানা মিঠু  রওশনের চরিত্রে এম এম মোর্শেদ  শেফালী চরিত্রে সেলিনা আক্তার শিখা  রিগান চরিত্রে মুনতাসির সাজু   নির্মাণ  সে সময় গাজীপুর সদর উপজেলার পূবাইলে অবস্থিত ধারাবাহিক নাটক শুটিংয়ের জন্য বিখ্যাত ভাদুন গ্রামে নাটকটির শুটিং হয়।   আবহ  পরিচালকের মতে:    তথ্যসূত্র   বিষয়শ্রেণী:চ্যানেল আইয়ের মৌলিক অনুষ্ঠান বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান বিষয়শ্রেণী:বাংলাদেশী নাট্য টেলিভিশন ধারাবাহিক বিষয়শ্রেণী:২০০০-এর দশকের বাংলাদেশী টেলিভিশন ধারাবাহিক   বহিঃসংযোগ   সিডি চয়েজ ড্রামার ইউটিউব চ্যানেলে সম্পূর্ণ সাকিন সারিসুরি নাটক।